[{"text_idx": "#000006", "text": "Gazzara Broadwayn hasi zen antzezpenean, eta hain sendo hasi zen, ezen antzeztokian izan zuen lehen agerpenarekin (End as a Man, Calder Willingham) 1954 urteko aktore onenaren saria irabazi zuela. Bere hurrengo lanengatik ere izendapenak jaso zituen, Cat on a Hot Tin Roof (Katemea zink beroko teilatuan) eta A Hatful of Rain (Kapela bete euri), biak 1956an. Aurki telebistaren deia jasoko zuen, eta bertan lan ugari antzeztu eta zuzendu ere egin zituen. Zinean, J. Garfeinen The Strange One filmeko kadete sadikoarena eginaz hasi zen, hurrengo urtean, 1959an, sekulako ospea bereganatu zuen, zazpi Oscar sarietarako izendaturiko Otto Premingerren Anatomy of a Murder (Hilketa baten anatomia) pelikulari esker."}, {"text_idx": "#000008", "text": "Outsider kutsua eta aktore menderazin ospea bere nortasun ikur bihurtu dira bere jardunbide luzean zehar, eta 75 urte beteak dituen honetan nekerik gabe lanean darrai, honen adibide Lars Von Trierren Dogville (2003) lanean izandako parte-hartzea, edo berriki burutu duen Paris, je t\u2019aime (2006) talde-lana direla."}]